L'Aparador de Reus | Blog de Shopping i Lifestyle de Reus: de setembre 2011\nPublicado por Judit G. a les 0:59:00 3 comentaris:\nEl pròxim dissabte 17 de setembre, no us podeu perdre la 3a edició de la desfilada Reus de Moda que tindrà lloc a la Plaça Evarist Fàbregas del Centre Comercial El Pallol a partir de les 21h.\nLa desfilada és organitzada per l’agència i escola de models i hostesses Càsting Agència de la nostra ciutat.\nEn aquesta edició es presentaran les propostes per la nova temporada de tardor-hivern 2011 de 15 comerços de la ciutat, la majoria associats al Tomb de Reus, sota la temàtica “Reus, París, Londres”\nSanti Pàmies, Pujol Vilà, Casa Pujol, Vàniver Nicolau, Crochet, Òptica Activa, Kokaï, Minimum, Gala Nuvis, Nice Things, Xarol, 2Q, G-Star, Jack&Jones, Martina Sposa i Perruqueria Dolcevita.\nJo no podré assistir-hi... així que espero els vostres comentaris!\nPublicado por Judit G. a les 0:06:00 Cap comentari:\nEtiquetes: Botigues, Empreses, Esdeveniments, Moda, Tardor-Hivern, Vestits\nPublicado por Judit G. a les 0:27:00 Cap comentari:\nPublicado por Judit G. a les 17:41:00 1 comentari:\nUna vegada més, queda demostrat que les grans cadenes de moda aposten per la nostra ciutat. En aquest cas, és la companyia catalana Mango, que es troba en plena renovació de la marca, qui ha decidit obrir a Reus una de les seves noves botigues de la cadena Mango Touch.\nReus és una de les 19 localitats espanyoles i de part de l’estranger, on la marca ha decidit establir-se amb Mango Touch, just al costat de la botiga Mango, ja consolidada, al Carrer Llovera, en un local emblemàtic perquè durant molts anys hi ha estat ubicat un dels restaurants de la més que famosíssima cadena d’entrepans, Viena.\nEn ella podrem trobar accessoris com: ulleres de sol, collarets, bosses, sabates, bufandes i fulards, polseres, carteres...de col·leccions diferents a les que podrem trobar a Mango i amb un look de “semi luxe”, més exclusiu i dirigits a un segment de mercat mig-alt, per tant, de preus més elevats del que ens té acostumats la marca.\nLa veritat és que la nova cadena Mango Touch sembla ser sospitosament similar al concepte de botiga pel qual el Grup Inditex va apostar ja fa alguns anys amb Uterqüe, que encara no s’ha decidit a obrir una de les seves sofisticades botigues a la nostra ciutat...però temps al temps... Per ara, si ens encapritxem d’algun accessori d’aquesta firma no ens queda més remei que arribar-nos a Barcelona, tot i que, també us informo, que Uterqüe inaugura botiga online el pròxim 6 de setembre, coincidint amb la inauguració de la resta de botigues online de les marques del Grup Inditex (com bé ens indiquen amb el compte enrere de l’aparador de Oysho al Carrer Galanes)\nMango Touch ens obrirà les seves portes el 10 de setembre. Ens veiem allí?....\nMango Touch Reus\nMango Touch Barcelona. Rambla Catalunya, 66\nInaugurada el 8 de juliol. 1r establiment d'Espanya\nEtiquetes: Bolsos, Botigues, Complements, Marques, Moda, Novetats, ulleres


Holiday Home Na Kamenke Suzdal Rússia - Ofertes d'hotels amb els MILLORS DESCOMPTES EN LÍNIA\nVeure tots els 248 allotjaments a Suzdal.\nUl. Tsentralnaya, D. 90, Seltso, Suzdal, Rússia, 601293 - Veure al mapa\nDissenyat tant per oci com per negoci, Holiday Home Na Kamenke està situat idealment a Seltso; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Holiday Home Na Kamenke, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Holiday Home Na Kamenke.\nTots els comentaris (19) Parelles (3) Viatgers en solitari (2) Famílies amb infants petits (6) Grups (8)


ALBINYANA: Com ho veig: DISCRIMINACIÓ O GANES DE LIAR-LA?\nPublicat per Quim a 3:36\nSònia Arans ha dit...\nPer part de la familia sempre hi ha hagut voluntat, potser que en parlem directament tú i jo i potser ho podem solucionar\n22 de gener de 2010 a les 2:13\nel que sembla caure pel seu propi pes, és que un alumne dicapacitat escolaritzat en un centre públic, ha de poder gaudir de tos els serveis que ofereix aquest centre, siguin o no seveis obligatoris,igual que pot fer la resta de l'alumnat.\n25 de gener de 2010 a les 1:35\nNúria, estic plenament d'acord. Tot el temps de l'escolarització ha de ser apte per a qualsevol alumne, amb independència de servei obligatori o no. Ara bé, si hi ha costos addicionals, cal fixar bé com es fa el repartiment. I crec, que amb bona voluntat sempre arriba l'acord.\n1 de febrer de 2010 a les 11:18


Des de Nicaragua | Joan Ballana\nDes de Nicaragua\nposted inReflexions on Dimecres, 14 de març de 2007 by Joan Ballana\nTot i la distància em consta que la política vigatana és una olla pressió. De fet, fa més de tres mesos que els partits polítics de Vic estan en ebullició. Però les últimes noticies em diuen que avui s´ha desvetllat el secret més ben guardat dels últims mesos: Jacint Codina no repeteix. Quan la incertesa en una decisió així es duu fins a les últimes conseqüències, el desenllaç final acostuma a perjudicar a aquell que l´ha mantinguda. Però deixant de banda les disputes internes de partits, que entristeixen i devaluen la política local fins a límits que ni tan sols en som conscients, la ciutat de Vic perd un bon alcalde. A partir d´ara, tots els partits es veuran governant, i tots els caps de llista es veuran alcaldes. La realitat primaveral del 27 de maig, però, els posarà a lloc. Una dada pels savis i atrevits que els agrada deborar apostes polítiques. Si tenim en compte les diferents crisis internes dels partits polítics que avui configuren el consistori vigatà (tots menys ICV i PxC), aquests podrien ser els primers comicis en els que més volatilitat de vot hi haurà entre partits. Per tant, tothom estarà a l´expectativa i el 27 de maig aquells ciutadans de Vic que encara vulguin votar (a qui motiva aquest panorama?) ens donaran una lliçó. Sigui quina sigui, serà la seva (que també és la nostra), i potser pocs l´entendran i encara es justificaran. Però resultats en mà, justificació no hi ha. I per tant, potser mai com ara, tots els candidats depenen dels resultats. Mentrestant i des de Somoto (Nicaragua), entre “frijoles” i “tortillas” la meva personal porra faré, i ja a Vic, us l´escriuré. Per ara, continuaré aprenent tant com pugui d´entre tota aquesta gent, que fan del dia a dia la seva personal fita.\n← Del Coll de Manrella a Serrabona\nOrdre del dia Ple Ajuntament Vic 16/03/07 →


Rubén Burgos: «L’equip comença a treballar com ho veníem fent les últimes temporades» – Territori Taronja\nLes xiques de Rubén Burgos debuten demà davant l’Spar Citylift Girona a Saragossa, en el que serà el primer partit oficial de la temporada per a elles. El tècnic taronja ha parlat del partit.\nLa primera cosa que ha valorat l’entrenador ha sigut el fet de tornar a obrir la competició davant les vigents campiones: “El sistema de competició és este, hem de jugar contra tots i és un enfrontament atractiu. Es mesura el campió de Lliga i Supercopa contra el nostre equip, un equip ambiciós que vol meréixer-ho des del treball diari, i amb humilitat i il·lusió, anar creixent en la Lliga” explicava.\nPel que fa al rival, el tècnic creu que li pot haver ajudat a competir la Supercopa. “Ha competit de veritat per eixe títol, segur que els servix un partit amb eixa tensió amb eixe ritme i nosaltres venim de partits preparació. Però en l’Open Day tots partim del mateix punt, a tots ens queden moltes hores de vol i tenim moltes ganes que arribe” ha dit.\nFinalment, ha analitzat com arriben les seues jugadores després de guanyar tots els partits de pretemporada. “En pretemporada el resultat és l’últim que mires però quant a treball anem sumant continguts, l’equip comença a treballar com ho veníem fent les últimes temporades i a paréixer això, un equip no sols un roster de grans jugadores com hem construït. Així que il·lusionats i a posar-ho en la pista ja” ha afirmat.


el viatger de les lletres: Agraïment (Quelcom diferent)\nPublicat per Manel Aljama a 2/20/2010 01:54:00 p. m.\nMontserrat Llagostera Vilaró 20 de febrer de 2010, a les 14:59\nEncantada de les teves entradas.\nUna pregunta, aquesta senyora\nOlga Xirinacs es familia del estimat Josep Maria Xirinacs, que va lluitar tan per la nostre Catalunya.Jo tinc fotografies d´en Josep Maria Xirinacs fetes per la tieta del meu marit, que era admiradora d´ell, fetas fa molts anys.\nManel Aljama 20 de febrer de 2010, a les 16:09\nMoltes gràcies pel teu comentari i, és clar, per llegir-me!\nEm fa l'afecte que no són familia. Coincidència de cognoms. En tot cas és una escriptora que tot i saber que existia, he començat a llegir tot just visitar el seu bloc. Malauradament el món editorial és com el del cinema. On segur que es troben els seus llibres és en les biblioteques. Crueldat: sembla que fa molt que no esciru, oi? doncs estem parlant de llibres com per exemple "No jugue al cementiri", del 2002!!\nCarmen Conde Sedemiuqse 21 de febrer de 2010, a les 22:35\nTe dejo besos, gracias y amor


Masacre, una breve historia del capitalismo español - Club TR3SC\nQui governa, a Espanya? En quina mesura el poder polític se subordina o no a l'econòmic? Qui té el poder econòmic, a Espanya? Per què el tenen? Des de quan? Com l'han aconseguit? Quina influència ha tingut el poder econòmic en el poder polític en els cicles successius de la nostra història recent?\nAquestes preguntes són l'origen de Masacre. En aquest relat, teatralment lliure però amb voluntat de rigor històric, un home i una dona sense cap mena de poder es lleven un bon dia amb la intenció d'acabar amb el capitalisme a Espanya. A partir d'aquest propòsit sinistre, viatgen a 1939 per tornar a refer el camí des de llavors fins ara. Aquesta vegada, amb els ulls oberts.\nEn aquest viatge per intentar comprendre alguna cosa més, s'aniran convertint successivament en les persones fonamentals del poder econòmic espanyol durant el segle xx i el trosset que portem del segle XXI.


Set noves morts eleven a 62 les defuncions per coronavirus a Lleida que suma 72 nous infectats arribant a un total de 825.\nUn dels principals focus de contagi continua sent les residències geriàtriques on setze ancians han perdut la vida i més d'un centenar dels seus professionals estan aïllats o amb simptomatologia, segons Salut. La xifra positiva són les 124 altes que ja comptabilitza la província.\nEl Departament de salut ha confirmat que les últimes hores han mort set persones més per coronavirus a la plana de Lleida sumant un total de 62 defuncions a la província. Els nous casos de contagi també creixent i aquest dimecres se n'han comptabilitzat 65 a la regió sanitària de Lleida i 7 a les comarques de muntanya que fan un total de 825 infectats. Un dels principals focus són les residències geriàtriques. Segons salut, a la demarcació hi ha sis centres amb 71 ancians confirmats i 118 professionals aïllats o amb simptomatologia. Les dades oficials indiquen a més que fins el dia d'avui 16 residents han perdut la vida al territori. També s'ha hagut de lamentar la mort del primer sanitari, metge de família del Cap de Balaguer, víctima del coronavirus.\nActualment, 238 persones es troben ingressades en centres hospitalaris de la plana. 151 estan a l'Arnau de Vilanova dels quals 42 són a l'UCI, 39 persones estan ingressades al Santa Maria, 30 de les quals estan estables a planta i 9 es troben a cures intensives i 48 persones estan ingressades en centres privats, totes estables a planta. La regió sanitària de l'Alt Pirineu i Aran no ha comptabilitzat cap mort les darreres hores però manté 43 persones ingressades amb diagnòstic estable. 12 es troben a l'Espitau Val d'Aran, 18 al Comarcal del Pallars a Tremp, 4 a la Fundació Sant Hospital de la Seu d'Urgell i 9 a l'Hospital de Cerdanya.\nLa dada positiva és l'augment dels contagiats que han estat donats d'alta que ja sumen un total de 124.


Cursos on line de l’àmbit de la fotogrametria. Conveni amb IMASGAL – Col·legi de Biòlegs de Catalunya\nContacte amb el CBC\nFormacióFormació en col·laborHome serveis\nCursos on line de l'àmbit de la fotogrametria. Conveni amb IMASGAL\nEl Col·legi de Biòlegs de Catalunya ha realitzat un conveni amb IMASGAL per la formació on line de cursos de l'àmbit de la fotogrametria, informació geogràfica, escanejats 3D, etc., amb preus avantatjosos.\nPHOTOSCAN: Fotogrametría Terrestre y con UAVS.\nTimbre Realwoks: Escaneado láser 3D\nLidar Forestal: Métodos de masa aplicado al medio forestal\nPodeu veure tota la formacio en aquest link:\nLa metodologia per la formació on line d'aquests cursos\nClasses webinar: Les sessions webinar consisteixen en classes online amb docent en temps real a través d'internet (se celebren en dies i horari concrets), en les quals existeix una alta interacció entre docent i alumnes. En elles, l'alumne visualitza l'ordinador del docent i es comunica tant per veu com per xat amb ell i amb altres companys. Al mateix temps, el docent visualitza els ordinadors de cadascun dels alumnes, fent un seguiment de l'avanç dels exercicis de forma personalitzada. Per a aquells alumnes que no poden assistir a alguna sessió webinar, podran consultar l'enregistrament posteriorment mitjançant la plataforma de formació.\nPart e-learning: A través de la plataforma de formació online, l'alumne realitzarà projectes i pràctiques necessàries per a l'obtenció del Certificat d'Aprofitament del curs. Durant les hores e-learning els alumnes disposaran de tutories personalitzades per a la resolució de dubtes.\nEls col·legiats al CBC podran gaudir de descomptes sobre la matrícula ordinària. Heu d'indicar que sou col·legiats al Col·legi de Biòlegs de Catalunya i proporcionar el vostre número de col·legiat.


PLAGA D’ESPERITS SANTS. - L'Alternativa\nPer les nostres contrades tenim una sobrepoblació de coloms (esperits sants), sobretot al casc antic.\nDiuen que la femta de coloms pot portar malalties (nens, ancians, persones amb les defenses baixes,…)\nLa histoplasmosi és una infecció causada per la inhalació de les espores d’un fong que es troba sovint en els excrements dels ocells i dels ratpenats.\nLes formes més lleus de histoplasmosi no causen signes ni símptomes, però les infeccions greus poden posar en risc la vida. Quan els signes i símptomes es manifesten, solen aparèixer de 3 a 17 dies després de l’exposició al virus i poden comprendre els següents símptomes:\nLa infecció per salmonel·la (salmonel·losi) és una malaltia bacteriana freqüent que afecta l’aparell intestinal. El bacteri de la salmonel·la generalment viu en els intestins d’animals i humans i s’allibera mitjançant les femtes.\nLa infecció per salmonel·la sol ser producte de menjar carns, aus, ous o productes a base d’ou que estiguin crus o poc cuits. El període d’incubació oscil·la entre diverses hores i dos dies. La majoria de les infeccions per salmonel·la es poden classificar com gastroenteritis vírica. Els següents són alguns dels possibles signes i símptomes:\nLa colibacilosi aviària és un procés localitzat o sistèmic produït per E. Coli. Hi ha diversos tipus de colibacilosi en aus, segons quin teixit es trobi afectat o quina malaltia es produeixi. E. coli apareix normalment en la porció baixa del tracte digestiu.\nTransmissió de la colibacilosi pot ser directa, per contacte amb el material fecal contaminat. Indirecta, a través d’aigües, materials o ambients contaminats.\ndiarrea, que pot variar de lleu i líquida a greu i amb sang\ncòlics abdominals, dolor o sensibilitat\nnàusees i vòmits en algunes persones.\n– La criptococosis:\nÉs una infecció pulmonar.\nEls fongs causants de la criptococosis es troben en sòls contaminats amb excrements d’aus. La transmissió es produeix per inhalació. El fong penetra per la via respiratòria i arriba als pulmons, on pot generar la infecció o dissoldre.\nLes probabilitats de no tenir la malaltia són altíssimes quan el sistema immunitari està en perfecte estat. D’altra banda, la millor mesura preventiva és no visitar zones que tenen sòls contaminats. El ‘Cryptococcus neoformans’ està present a tot el món i sol inhalar-se de sòl contaminat amb excrements d’aus, sobretot, de coloms.\n– Control de la sobrepoblació:\nControl actiu biològic. En termes generals, el control actiu biològic es basa en els 3 tipus de relació que es donen normalment a la natura:\nRelació predador – presa: en el cas dels coloms, l’ús de falcons. En molts aeroports es tenen contractats serveis falconers, que consisteixen en alliberar de tant en tant als falcons perquè foragitin a totes les aus que estiguin voltant.\nRelació paràsit – hoste: en els coloms no s’aplica aquest sistema, però consisteix a usar microorganismes que parasiten els organismes que es vulguin eliminar.\nRelació sexual: en aquesta categoria s’apliquen aquelles trampes que emeten una hormona sexual per atraure les femelles o els mascles d’una determinada plaga. En el cas dels coloms tampoc es maneja aquest tipus de control actiu.\nPersonalment crec que el millor mètode que hi ha és el del pinso esterilitzat\nEn aquest cas és tracta d’esterilitzar els ocells a través de l’aliment, que està tractat químicament. El sector de la restauració i veïns en general cal que tinguin cura que no quedi menjar a les terrasses i balcons.\nL’efectivitat del pinso esterilitzant.\nEs tracta d’alimentar-los amb nicarbacina, un producte químic que redueix la fertilitat de les aus i, per tant, el volum de població. Perquè sigui efectiu cal que els coloms mengin gairebé exclusivament aquest aliment, i és per això que des del poble es torna a fer una crida a la col·laboració de la ciutadania en general i del sector de la restauració en particular.\n«És un animal de molta rutina, i busquem que estigui acostumat a venir a un mateix punt i s’alimenti només d’aquest pinso», afegeix. És per això que, durant les primeres setmanes, els dispensadors distribuiran moresc sense tractar, perquè les aus agafin l’hàbit d’alimentar-se en aquests punts.\n«És un animal de molta rutina, i busquem que estigui acostumat a venir a un mateix punt i s’alimenti només d’aquest pinso».\nCal que la gent que dona menjar als coloms sols els donin aquest tipus de pinso i no el BLAT DE MORO normal, com he vist que fan alguns veien de la ciutat..\nControl actiu mecànic. Per al control de coloms, només hi ha 4 tècniques:\nSistemes de captura: L’ús de gàbies i paranys de xarxes.\nSistemes antiposado: els més comuns per espantar els coloms eficaçment són l’ús de punxes i de línies (cables d’acer tens, que es col·loquen a una determinada alçada i separació. La finalitat és que quan el colom es vulgui posar, aquests sistemes s’ho impedeixin, o els resulti incòmode). La funcionalitat entre pinxos i línies és bàsicament la mateixa; la diferència rau en l’estètic, ja que la línia es dissimula molt més que la punxa. CALDRIA QUE LES PUNXES NO MATESSIN ALS COLOMS.\nEl sistema antiposado només és viable per a espais no molt amples, com cornises, sortints, etc … Per exemple, és molt comú trobar línies antiposat a les façanes d’edificis amb cert interès cultural, on el seu ús no afecta significativament l’estètica, i pinxos a edificis on els usuaris estan dins d’algun dels grups de risc: residències d’avis, hospitals, col·legis, etc.\nSistemes d’exclusió: aquests sistemes treballen amb xarxes i malles. A col·locar-les, el que passa és que es deixa exclosa a la població de coloms d’aquesta determinada zona. Generalment s’usen per cobrir grans superfícies, com patis.\nTipus de tractaments repel·lents. No són habituals en l’àmbit professional, però sí un recurs freqüent aplicat per particulars.\nEl més freqüent és, sens dubte, l’ús d’elements amb moviment o que generin centelleigs com els CDs, i les figures amb formes de depredador com falcons, corbs i mussols. Aquestes figures, que compleixen la mateixa funció d’un espantaocells comú, avui dia tenen versions més complexes, fins i tot amb mobilitat: de tant en tant fan un moviment simulant tenir vida, per així aconseguir mantenir a ratlla als coloms (fins que aquestes es poden adonar que no fan més que un moviment periòdicament, i res més).\nTambé es fa servir un gel, que no és altra cosa que una substància viscosa que es col·loca a la zona desitjada (sobretot en cornises) i, quan el colom es posa, és com si estigués enmig de fang. El resultat és que l’au se’n va, a causa de la incomoditat. El manteniment d’aquest tractament és laboriós, de manera que gairebé no s’utilitza.\nEn les tècniques repel·lents també hi ha els emissors de so, i recentment una espècie fuet, la vareta té un sensor de moviment que al percebre alguna cosa s’agita, generant un “fuetada”. Tot i la varietat, les tècniques repel·lents no són molt eficaces. Al meu parer aquest sistema no agradaria gaire a la gent de la ciutat.\nHi ha molts mètodes que asseguren espantar als coloms eficaçment, però molts d’ells, a mans de particulars, podrien ser un risc. Davant d’un problema de sobrepoblació de coloms, l’adequat és acudir a un especialista en control de plagues que s’encarregui d’orientar una solució que s’ajusti a l’entorn.\nFont..mayo clinic- ecured – avicultura.info – apinsa.


‘En situacions de pobresa, la població infantil pateix particularment els efectes negatius de la contaminació’ | VilaWeb\n‘En situacions de pobresa, la població infantil pateix particularment els efectes negatius de la contaminació’\nL'objectiu d’Enginyeria Sense Fronteres és garantir l’accés als serveis bàsics, acompanyant el canvi social i l’enfortiment de les poblacions del Sud, respectant sempre les característiques culturals i tècniques.\nEnginyeria Sense Fronteres (ESF) es defineix com una ‘associació multidisciplinària de cooperació per al desenvolupament que treballa per garantir l’accés universal als serveis bàsics, acompanyant el canvi social i l’enfortiment de les poblacions del sud, respectant sempre les característiques culturals i tècniques’.\nSocietat, cultura i tecnologia, tres aspectes que d’entrada semblen difícils de combinar però que, d’una altra banda, són imprescindibles per a millorar la vida d’aquelles persones que viuen en condicions menys afavorides, especialment pel que fa a la salut.\nPer saber en què consisteix la seva tasca i conèixer més sobre l’associació, entrevistem Ivan Menal, president de l’entitat.\n—Pregunta obligada: d’on i per què sorgeix Enginyeria Sense Fronteres?\n—L’Associació Catalana d’Enginyeria Sense Fronteres (ESF) té els seus inicis ara fa 25 anys, al 1992, dins el món universitari. Arran dels contactes que havien establert un grup de professors amb altres universitats de països empobrits, es van començar a articular diferents projectes de cooperació al desenvolupament. ESF es va crear per agrupar aquelles persones que compartien una visió de l’enginyeria com a element de transformació social i necessitaven una entitat que pogués dur a terme aquesta tasca de manera independent.\nSi voleu seguir llegint l’entrevista, feu clic aquí.


Neix la web de la Companyia de les Filles de la Caritat a la província d'Espanya Est\nLa Companyia de les Filles de la Caritat a la província d'Espanya Est ha estrenat, coincidint amb l'aniversari de la fundació de la Companyia (el 29 de novembre), la seva nova pàgina web. El portal neix amb la intenció de ser una eina de comunicació entre les germanes, així com d'informar el món del seu treball i organització.\nUn grup de germanes ha dedicat temps, afecte i treball a desenvolupar aquesta nova pàgina web, que es divideix en cinc grans àrees: ‘Qui som’, ‘Què fem’, ‘Ser Filla de la Caritat’, ‘Actualitat’ i ‘Col·labora’.\nEn ‘Qui som’ s'informa de l'origen de la companyia en ‘Fundadors’, s'explica també la seva ‘Missió, visió i valors’, el seu posicionament i organització a Espanya i al món, així com de la seva ‘Responsabilitat Social i Transparència’.\n‘Què fem’ recull tota l'activitat de la Companyia a la província d'Espanya Est, dividint el seu treball en 6 grans àmbits: Acció social, Ancians, Centres Educatius, Infància i Adolescència, Projectes i altres comunitats.\nA ‘Ser Filla de la Caritat’, el lector trobarà informació d''Espiritualitat', de la ‘Pastoral’, ‘Testimoniatges’ de germanes explicant les seves vivències com a Filles de la Caritat i ‘Imatges’ de les activitats organitzades per les germanes.\nLa secció d''Actualitat' està dividida en dues, ‘notícies’ i ‘agenda’. Allí es pot trobar la informació més nova de l'activitat de la Companyia, així com assabentar-se dels actes o convocatòries previstos.\nFinalment, en ‘Col·labora’, s'informa de com participar en l'activitat que duen a terme les Filles de la Caritat, proposant diverses formes de cooperació des del voluntariat, a la difusió, visitant les nostres obres socials o implicant la seva empresa en alguna acció solidària.\nLa creació d'aquesta pàgina web s'emmarca dins del projecte de fusió entre les antigues províncies de Pamplona i Catalunya, que han donat origen a la província d'Espanya Est de la Companyia de les Filles de la Caritat. Aquest nou portal recull l'activitat a les 5 comunitats autònomes que formen part de la província (Aragó, Balears, Catalunya, Navarra i Comunitat Valenciana).\nLa web ara mateix només està disponible en castellà, però aviat ho estarà també en català.


OCTUBRE: EL MES DE LA DONA - Farmàcia Mestre Climent\nHomeFarmàcia Mestre ClimentOCTUBRE: EL MES DE LA DONA\nEl mes d’octubre s’ha convertit en l’àmbit mundial en un mes important per la dona. Un mes amb 3 dates molt significatives on empreses, institucions, i inclús alguns monuments s’apoderen del color rosa.\nEl 18 d’octubre és el Dia Mundial de la Menopausa i l’objectiu principal és crear consciència sobre la importància de la prevenció i l’avaluació en la salut femenina durant aquesta etapa que viu la dona.\nUn dia després, el 19 d’octubre se celebra el Dia Mundial contra el Càncer de Mama. Un dia commemoratiu amb un missatge clar: la importància de la detecció primerenca. A més, també és un recordatori del compromís de la societat amb la lluita contra el càncer de mama.\nÉs de gran importància detectar aquest càncer com abans millor perquè quan es diagnostica a temps, no només pot salvar una vida, sinó que també permet la conservació de la mama.\nPer desgràcia el càncer de mama és molt habitual en dones. S’estima que 1 de cada 8 noies en algun moment de la seva vida tindran càncer de mama.\nLa tercera data és el 20 d’octubre, la celebració del Dia Mundial de l’Osteoporosi, una malaltia crònica i progressiva característica per la disminució de la massa òssia i el deteriorament dels ossos.\nAquesta malaltia afecta de manera més directa a dones d’edat avançada, però la prevenció de la malaltia ha de començar des de jove i continuar al llarg de la vida, amb major èmfasi a partir dels 50 anys.\nAdoptar o mantenir hàbits de vida saludables poden ajudar a evitar o endarrerir l’aparició de malalties relacionades amb la menopausa i l’envelliment.\nUna dieta equilibrada, evitar el tabac i l’alcohol, fer esport i una bona actitud són alguns dels hàbits saludables que has d’incorporar al teu dia a dia. Però això no és tot! L’autoexploració de mama és un pas molt important que has d’introduir a la teva rutina.\nLa finalitat de l’autoexploració és descobrir alteracions als pits. És important anar-ho fent de manera regular per poder detectar si hi ha canvis. La tècnica d’exploració està formada per dues parts: l’exploració visual i la palpació. A internet hi ha diferents guies explicatives del procés, però és important rebre assessorament d’un professional.\nEn aquest mes rosa, des de la nostra farmàcia volem recordar-vos que encara que no siguem metges, també podem ajudar-vos! Tenim productes específics que poden millorar el procés de la malaltia com ara Colnatur Osteodense, Aquilea Menopausa o Gineseda.\nTingues present aquests verbs: cuida’t, estima’t i explora’t.\ncancer de mamahabits saludablesmenopausames de la donaosteoporosivida saludable\nSOFREIXES LA SÍNDROME DE CAMES CANSADES? SEGUEIX ELS NOSTRES CONSELLS!


Començament d'una inestabilitat política\nCanvis constants de govern que duren des de 1919 fins a 1922 i que dificulten la recuperació italiana de després de la Primera Guerra Mundial.\nAlemanya es proclama la República de Weimar, un régim polític amb fonaments democràtics que en poc es veurà amenaçada pels moviments revolucionaris d’esquerra (Espartaquistes) i per els intents de cop d'Estat per part de l'extrema dreta.\nEs signa el tractat de Versalles que deixà a Alemanya en condicions humiliants: se li pren territoris, es redueix l’exèrcit i se li imposa reparacions econòmiques importants. A més a més, hi ha una greu crisi econòmica de misèria i atur. Es produeix una gran inflació acompanyada d'una gran caiguda del marc alemany.\nPartit Nacionalista dels Treballadors d’Alemanya (NSDAP)\nHitler crea el NSDAP juntament amb les seccions d'assalt o SA, una l'organització paramilitar.\nÉs fundat a Roma pels "fasci de combat" o els camises negres, un grup creat per Benito Mussolini com a grup paramilitar per frenar la revolta obrera. El Partit Nacional Feixista compta amb el suport de la petita burgesia, el finançament de grans propietaris i amb la tolerància de l’església catòlica i del monarca Víctor Manuel III.\nInicis de les accions de Mussolini (1922-1925)\nMussolini, també anomenat "II Duce" (guia de la nació), activa un procés de restricció de les llibertats i persecució dels seus adversaris. Els partits polítics que no siguin el Partit Nacional Feixista, queden eliminats i aquest domina tot els aspectes socials, de comunicació, d'economia... i dona suport a empreses privades. Des del govern es vol controlar la forma de pensar de tota la població a base d'adoctrinament en la educació i manipulació dels més joves per tal de crear un 'Nou Italià'.\nEls camises negres fan esclafar una vaga general, Mussolini exigeix al rei que li lliuri el govern i fa una exhibició de força amb la Marxa sobre Roma del seu grup paramilitar. Finalment el rei cedeix i el nomena cap de govern.\nLa raça ària segons Hitler\nLa seva opinió sobre la raça ària queda recollida a la nova publicació del seu llibre "Mein kampf".\nLa meva lluita (Mein Kampf)\nEs publica el primer volum de varis del llibre La meva lluita (Mein Kampf) d'Adolf Hitler, on es recull tota la seva ideologia, el seu menyspreu per la democràcia, també defensa l'antisemitisme, la superioritat de la raça ària i la necessitat de forjar un gran imperi.\nLes eleccions del 32\nEl partit nazi aconsegueix el 37'27% dels vots, uns 13 milions, a les eleccions. Poc després els esquadrons nazis provocaran un incendi al parlament alemany (Reichstag) i acusaran als comunistes, eliminant d'aquesta manera els seus adversaris als que havia acusat de ser responsables de la crisi (Comunistes, Jueus i Demòcrates) i també exigirà poders plens.\nAl 1932 hi ha més de 6 milions d’aturats. El malestar social decanta part de la població cap a les propostes dels partits extremistes.\nEs desenvolupen fins el 1939. Es confinen els opositors al règim. Són detinguts per una durada indefinida en virtut dels poders que Hitler concedeix a la policia segons el sistema de la “Schutzhaft" o detenció protectiva, que permet actuar de manera arbitrària a la policia. A l'inici de la guerra, el 1939 als camps de concentració nazis ja hi havia unes 8.000 persones.\nHitler com a Canceller\nHitler és proclamat canceller del III Reich\nÉs el primer de tots camps de concentració que s'obren des de 1933 fins a 1939. Està situat a la població de Dachau.\nPoc després es van obrir dos més: Sachsenhausen i Buchenwald.\nComença la dictadura\nEls nazis van transformar Alemanya en una dictadura. No pot existir res que no encaixi amb la ideologia nazi o el model Hitlerià. Qui els porta la contraria és perseguit. La política econòmica nazi es basa en la militarització i l'expansió dels projectes de Hitler. Es dona prioritat a la indústria de l’armament i l’exèrcit és reforçat. Per fer front l’atur es va portar a terme un programa d’obres públiques.\nEs dicten les Lleis de Nuremberg com a mètode legal clar per definir qui és jueu o qui no mereixi la nacionalitat alemanya. Continua la persecució de jueus causada pel manteniment de la idea de puresa racial.\nL'organització del camps de concentració\nAls inicis l'organització i el manteniment dels camps van ser confiats a les SA o Sturmabteilung (tropes d'assalt), però a partir de 1937 passen a ser responsabilitat de les SS o Schutzstaffel (escamots de protecció) que estan a càrrec del seu cap, Heinrich Himmler.\nAugmenten els camps\nComencen a ser deportats els resistents dels territoris incorporats pel Reich el que requereix l'obertura de nous camps: Neuengamme, Ravensbrück i Mauthausen. En el camp de Mauthausen, Francesc Boix, un fotògraf català que testificarà en els judicis de Nuremberg, queda reclòs.\nItàlia en la posteguerra\nItàlia va patir moltes pèrdues econòmiques, socials/humanes... després de la primera guerra mundial. A més a més, la inestabilitat del govern durant anys anteriors encara té repercussions en l'economia i la societat de la Itàlia d'abans de la segona guerra mundial. Per una altra banda, al nord es comença a mobilitzar la classe treballadora a base de vagues i ocupacions de terrenys i fàbriques.\nS'obre un nou camp a Stutthof, prop de Danzig\nComença la segona guerra mundial amb la invasió de Polònia per les tropes hitlerianes. L’anomenem guerra llampec perquè es va basar en l’ús d’atacs sorpresa, s’avançava amb atacs ràpids i responien amb defenses també ràpides.\nFrança i Anglaterra contra Alemanya\nFrança i Anglaterra li declaren la guerra a Alemanya.\nAlemanya va envair la major part d’Europa occidental.\nLa Batalla d’Anglaterra es troba en el seu moment més intens a l'agost. Gran Bretanya és la que més se li està resistint a Alemanya.\nFlössenbürg i Auschwitz\nInvasió de Dinamarca i Noruega per les tropes Alemanyes\nLuxemburg, Països Baixos i Bèlgica\nS’inicia la invasió de Luxemburg, Països Baixos i Bèlgica per poder arribar fins a França\nItàlia contra França\nItàlia, a càrrec de Mussolini, declara la guerra a França.\nAlemanya i els EUA\nAlemanya li declara la guerra als EUA. El conflicte s'estén també a l'Àsia i al Pacífic convertint-se en una verdadera guerra mundial.\nAntisemitisme (Odi cap als jueus)\nL'Alemanya nazi implanta una política de persecució dels jueus. Les mesures cada vegada són més dures i provoquen l'exili de molts jueus alemanys. Durant la Segona Guerra Mundial, Hitler aplica la "solució final" (Holocaust) amb la que extermina de forma massiva i planificada els jueus. Tots els jueus seran deportats a camps d'extermini. En els camps de concentració juntament amb els jueus, moren gitanos, discapacitats, homosexuals i opositors polítics.\nMés camps de concentració\nGross-Rosen, a Struthof (als Vosges), Majdanek i Theresienstadt\nHitler ataca a Rússia. Alemanya és una de les potències de l’Eix juntament amb Japó i Itàlia mentre que Rússia forma part de les potències aliades: Gran Bretanya, Estats Units, Rússia, França (una part)\nEls avions japonesos ataquen, de sorpresa per als americans, la base naval nord-americana de Pearl Harbor, a l'illa Oahu de Hawaii. Els americans pateixen a prop de 2.400 baixes. A més a més, l'Imperi japonès va declarar la guerra als Estats Units i al Regne Unit i s'hi afegeixen els Australians.\nMés camps a...\nBelzec i Treblinka\nFins el 1945 els camps de concentració reben l'apel·latiu de camps de la mor. S'exterminava a base de fer-los/les treballar fins a la mort a part de les dutxes de gas i altres mètodes. Una disposició de 30 d'abril de 1942 prescriu el treball de les persones que es troben al camp. No hi ha límit d'hores laborals perquè l'única cosa que es vol és aconseguir el màxim de producció sense tenir en compte la salut de els detinguts i les detingudes.\nComença el 23 d’agost de 1942 i es desenvolupa fins el 2 de febrer de 1943 després de que el juny de 1942 l’URSS i els Estats Units reforcessin els aliats: els nord-americans van frenar els japonesos al Pacífic i els britànics als alemanys al nord d’Àfrica. Va esdevenir el primer fracàs d'aquella batalla per a Hitler.\nTropes britàniques i nord-americanes a Sardenya\nLes tropes britàniques i nord-americanes desembarquen al sud-est de l'illa de Sardenya i l'ocupen en poc més d'un mes.\nResposta d'Itàlia a l'atac\nLa invasió aliada de territori italià provoca que el rei italià Víctor Manuel III ordeni la detenció de Mussolini i nomeni el mariscal Badoglio nou president del país.\nItàlia signa la rendició\nEl nou govern italià inicia de seguida converses de pau amb els aliats que arriben a la fi el 3 de setembre, quan Itàlia signa la rendició. Les negociacions i la rendició es mantindran en secret per amagar-les a Hitler.\nCamps com el d'Auschwitz\nAlguns camps són especialment determinats per exterminar de manera sistemàtica a persones jueves com el famós camp d'Auschwitz. S'assessina des de que arriben al camp i es cremen els cossos a un crematori. Al voltant de 6 milions moren d'aquesta manera, així com gitanos i altres grups el 1944.\nEls aliats comencen una gran ofensiva amb el desembarcament nord-americà a Normandia per avançar des de l’oest europeu, mentre els russos tanquen els alemanys per l’est.\nHitler es suïcida i Alemanya es rendeix.\nLa primera bomba atòmica amb finalitats bèl·liques explota sobre Hiroshima i provoca uns 75.000 mortsi encara més ferits. La ciutat japonesa queda destruïda per complet.\nL'Imperi Japonés es rendeix\nUna altra bomba és llençada sobre Nagasaki, que provocà una mortaldat i una destrucció semblants. Finalment els japonesos es rendeixen.\nL'emperador Japonés respecte a la rendició\nL'emperador del Japó, Hirohito pren la decisió d'anunciar per ràdio la rendició del país. Una part del govern japonès encara està decidida a seguir lluitant.\nLa rendició oficial del Japó\nLa rendició oficial del Japó es signa el 2 de setembre i porta al final de la Segona Guerra Mundial, tot i que algunes unitats japoneses aïllades continuaran lluitant algunes setmanes més.\nEs va crear un nou organisme internacional anomenat les Nacions Unides després del fracàs de la Societat de Nacions. A diferència del seu predecessor, les Nacions Unides prenen un paper més actiu en el món. Van ser responsables en part com a resposta a l'Holocaust.\nComença la Guerra Freda que durarà fins el 1991 a causa de les discrepàncies de les dues divisions i potències polítiques que dividien el món.


Educació | Culturama - Part 4\nWritten by mario. Posted in Animació Socio Cultural, Educació\nL’Àrea de Persones Majors de l’Ajuntament de Quart de Poblet, junt amb altres professionals i la nostra companya de Culturama Raquel Pellicer, organitzen distints actes en commemoració del Dia Mundial de l’Alzheimer que es celebra el 21 de setembre.\nTaller Municipal d’Arts Plàstiques – Inici de curs\nWritten by mario. Posted in Animació Socio Cultural, Educació, Educació Artística\nEl pròxim 14 de setembre donarà començament el Taller d’Arts Plàstiques per a persones adultes i el 15 de setembre el Taller d’Arts Plàstiques per a xiquets i xiquetes, que impartirà la nostra companya Laura Carratalá en el Centre Cultural de Mislata.\nWritten by admin. Posted in Educació, Notícies, Serveis, Uncategorized\nDes del’11 de novembre i fins a l’11 de desembre un total de 434 alumnes de 6º de primària, de tots els col·legis de Mislata, estan gaudint d’una activitat educativa que els permet conèixer d’una manera lúdica i interactiva la història, la gent, els costums i els servicis del municipi.\nL’ activitat consta de dues parts:\nLa primera, “Descobrim Mislata”, es realitza en les aules dels col·legis i consisteix en un joc de pistes, que permet als participants descobrir i aprendre mitjançant dinàmiques de grup, audiovisuals i jocs interactius, els diferents aspectes de la vida quotidiana i de la història de Mislata.\nLa segona, “La Veu de la Història”, consisteix en un recorregut guiat per Mislata. Amb ajuda d’un plànol preparat específicament per a l’activitat, alumnes i alumnes coneixen de primera mà els servicis municipals, els carrers, els monuments i els edificis més representatius. Esta part es completa amb la col·laboració de persones majors voluntàries, que comparteixen amb els participants les seues experiències i vivències a Mislata.\nL’activitat està realitzada per l’equip de animació socio-educativa i dinamització cultural de Culturama que treballa en el municipi i any rere any està aconseguint que l’alumnat participant conega la realitat del municipi, aprenga a respectar-ho, participe activament i se senta part d’ell.\nComencem nous tallers d’animació lectora a Massanassa\nWritten by admin. Posted in Animació Socio Cultural, Educació, Notícies\nLa Biblioteca Municipal de Massanassa acull durant l’últim trimestre de 2014 una sèrie de tallers d’animació lectora per a xiquetes i xiquets d’educació infantil i primària realitzats per Culturama.\nDurant cada sessió es presenten contes de la biblioteca mitjançant diferents tècniques d’animació lectora i activitats lúdiques. Entre els objectius dels tallers d’animació lectora es troba aconseguir que els hàbits lectors formen part del temps d’oci, com una activitat plaent. Un altre aspecte interessant és tractar d’implicar a mares i pares de manera activa en l’activitat.\nEls tallers es realitzen els dilluns.\nGrup d’infantil de 17:15 a 18:15 h.\nGrup de primària de 18:30 a 19:30 h.\nL’Escola Municipal de Teatre de Mislata (EMTM) compleix 25 anys\nWritten by admin. Posted in Animació Socio Cultural, Educació, Formació\nAmb motiu del 25 aniversari de la seua escola municipal de teatre, Mislata serà seu d’una variada programació d’activitats culturals entorn de l’escena teatral que començaran el divendres 21 de març.\nLa labor realitzada per la EMTM durant la seua extensa marxa està caracteritzada pel seu compromís en el desenvolupament sociocultural comunitari, i per açò ha obtingut nombrosos reconeixements.\nDes d’aquestes línies volem destacar, especialment, l’estupenda labor professional d’Irene Mira i Miguel Casells, els professors que realitzen la formació de l’alumnat i dinamitzen aquest servei municipal que gestiona Culturama. També volem felicitar a la responsable municipal de l’escola, Ana Campos, que dia a dia ens segueix transmetent la seua passió pel teatre.\nEl Parc Infantil de Trànsit de Mislata, en marxa\nEl Parc Infantil de Trànsit de Mislata (PIT) ja està en marxa. Està adreçat a xiquets i xiquetes de totes les edats. El parc està localitzat en el conegut Parc de la Canaleta, i disposa d’una aula per a la formació teòrica, un circuit senyalitzat i equipat amb bicicletes i karts, i una zona d’oci on els més menuts aprendran valors cívics a través de diferents tallers, jocs, xerrades i dinàmiques de grup. També es realitzaran altre tipus de tallers com són els de consum responsable, energies renovables, reciclatge, etc., així com tallers en determinades èpoques de l’any, com Nadal.\nDe moment, el Parc està obert els diumenges en horari d’11:30 a 14:00 h., encara que la inscripció es realitza a les 11:00 h. L’adreça del PIT és: Parc de la Canaleta, Camí de Favara, s/n. Mislata.\nCulturama s’encarrega de les sessions didàctiques i formatives en el Parc Infantil de Trànsit.\nMés informació en Nemasa. Tel. 673 300 036, comercial@nemasa.com\nMUSEUS (memòria + creativitat) = PROGRÉS SOCIAL\nWritten by admin. Posted in Educació, Notícies, Uncategorized\nEls museus són institucions que se situen en el si de la societat, al servei del seu desenvolupament, i aquest dia és una ocasió especial per a acostar-los més encara als seus públics. En 2012, van participar en l’esdeveniment 32.000 museus en 129 països.\nTradicionalment, el Dia Internacional dels Museus (DIM) se celebra al voltant del 18 de maig. L’objectiu és reunir-se en el museu entorn del lema proposat. En enguany, el museu, com a mitjà important per a l’intercanvi i l’enriquiment cultural, l’avanç de l’enteniment mutu, la cooperació i pau entre els pobles.\nDes de Culturama volem sumar-nos a aquesta celebració, i al lema que enguany ho sustenta. Els museus s’han convertit en importants eines de reflexió i creació artista-cultural, que sens dubte han de participar en el foment del progrés social. Des dels nostres diferents tallers d’educació artística fomentem la participació activa de les persones en la realitat social a través de l’art, afavorint el pensament crític i el creixement personal.\nPunxa per a conèixer detalladament algunes de les propostes del Dia dels Museus 2013 a València


Living in a hostel - Catalans pel món\n11/08/2010: Living in a hostel\nCategoria: Francesc Balagué (Volta al món)\nPer moltes diverses raons, no sempre he estat allotjat a casa d’amics o de contactes (la intenció principal durant tot el viatge), i en aquests casos, els albergs són una de les millors alternatives. Ja fa molts anys que vaig descobrir aquest estil d’allotjament, els anomenats “hostels” arreu del món. Hi ha diferents associacions internacionals (per exemple Hi Hostels) a les quals s’hi afilien els que volen, i ofereixen així descomptes, reserves "online", etc.\nHi ha "hostels" més grans que altres, escampats per tot arreu; al centre de grans ciutats o en petits pobles prop d’algun atractiu natural o turístic; amb habitacions compartides de 15 persones o privades per a parelles o individuals; amb bany compartit o no, cuina d’ús públic, sales comunes i alguns fins i tot amb piscina, bar i WI-FI gratuït la majoria. Alguns inclouen esmorzar (al Brasil amb molta fruita de tot tipus) i d’altres fins i tot el sopar. Alguns tenen televisió i sofàs amb milers de DVDs, altres hamaques i intercanvi de llibres, jocs de taula, bicicletes o planxes de surf...\nPerò sobretot són microcosmos que reprodueixen un patró concret, en un entorn o context molt diferent. És a dir, de portes endins, poques coses et situen en el país o ciutat on et trobes: hi ha gent de tot el món, el menjar acostuma a ser internacional i les festes, barbacoes o nits de pizza i cervesa 2x1 són típiques a qualsevol lloc. El personal que hi treballa acostuma a parlar diversos idiomes i “en general” els preus són similars.\nI aquesta “fortalesa” enmig d’una realitat totalment diferent m’ha cridat l’atenció. Evidentment aquests microcosmos no el formen els edificis, sinó les persones i el seu comportament... N’hi ha que realment viuen dins d’aquesta bombolla i n’hi ha totalment al contrari... Per mi, el més interessant és que permet a cadascú, en funció dels seus interessos i manera de ser, de l’estat d’ànim, del temps que faci o de les persones que es coneguin, obrir-te més o menys a la realitat exterior. És a dir, és un lloc còmode per dormir i deixar els trastos, per passar tot el dia fora coneixent i interactuant amb la realitat exterior. I si algú busca una seguretat, tranquil·litat o aïllament, sap que té un espai on recloure’s.\nA mi, m’agrada que puguis utilitzar la cuina (nevera, fogons, estris...); si bé a vegades estalvies diners, hi ha llocs on surt més a compte menjar un plat del dia en qualsevol restaurant o parada de carrer que fer-t’ho tu mateix... Dos dies està bé, però de seguida es fa pesat l’arròs amb pollastre per dinar i sopar... i el fet de poder cuinar el que vulguis no té preu (fer una bona amanida, iogurts...).\nHe conegut gent de tot tipus!!! Alguns hi viuen en lloc de compartir habitació o llogar un pis; treballen, estudien... i viuen a l’alberg. D’altres s’hi estan dos o tres mesos jaient pels sofàs de dia i sortint de festa de nit... d’altres treballen com a recepcionistes a canvi de dormir-hi de franc... d’altres s'hi estan un dia i segueixen el camí... però poques vegades, a part dels treballadors, hi trobes gent del país. He conegut parelles amb fills de 6 i 8 anys viatjant durant 6 mesos, i que al matí després d’esmorzar feien els deures a la sala comuna de l’alberg, mentre algun altre viatger els hi feia preguntes en un altre idioma, o una senyora neozelandesa de 78 anys que havia decidit anat 3 mesos a aprendre castellà a l'Argentina i viatjava sola d’alberg en alberg.\nA Natal , Ushuaia , Puerto Natales , illa de Pasqua , Tilcara i San Pedro de Atacama, vaig estar en albergs molt petits, que funcionaven com a família. Esmorzàvem tots junts a l'única sala comuna, fèiem excursions junts, compartíem festes i activitats, ens dèiem bon dia i bona nit cada dos per tres... i els treballadors/propietaris formaven part d’aquesta comunitat i et coneixien pel nom. Però per exemple, al que vaig estar a Buenos Aires i al Chaltén, uns albergs enormes, eren més tipus industrial; moltíssima gent, ningú es coneix, ningú se saluda, cadascú al seu rotllo... una mica la diferència com si fossin pobles o ciutats.\nA Pucón vaig estar en un alberg on només érem dos hostes (després del terratrèmol van baixar en picat les visites), i estava com a casa: una habitació de 12 llits per a mi sol, un bany per a mi sol... "óptimo"!\nAixí que, tot i que durant el viatge intento buscar sempre familiars, amics i contactes a cada país, quan no és possible, m’agrada entretenir-me observant la gran diversitat de gent que passa pels "hostels". Una manera econòmica i interessant de viatjar, apta per a totes les edats!\nFoto 1: Hostel Verdes Mares, Natal\nFoto 2: Hostal Mihinoa, illa de Pasqua\nFoto 3: Hostal Backpackers San Pedro Atacama\nFoto 4: Hostel Do Porto, Salvador de Bahia


Urgent: Nou accident a la C-37 a l'entrada de Valls\nAccident entre una motocicleta i un turisme a la C-37 a l'entrada de Valls\nLa conductora de la motocicleta ha resultat ferida lleu\ndimarts, 21 de juliol 2020 - 17:12h\nA les 13.24 h d’avui dimarts 21 de juliol el Sistema d’Emergències Mèdiques ha rebut un avís per un accident a la C-37, a l’entrada de Valls. Segons sembla, s’hauria produït un xoc entre una motocicleta i un turisme al punt quilomètric 9,5 quan el segon vehicle s’incorporava a la via.\nS’ha desplaçat, fins al lloc dels fets, una ambulància que ha traslladat la conductora de la motocicleta al Pius Hospital de Valls, com a ferida lleu. Per la seva banda, el conductor del cotxe ha resultat il·lès.\n"Gran desplegament dels Bombers per rescatar uns piragüistes amb problemes a l'Ebre" "Els volien confondre: La gran sorpresa d'uns examinadors de cotxe a Tarragona"\nPius Hospital de Valls trànsit accident Sistema d'Emergències Mèdiques C-37 Valls


L’alcaldessa, Ada Colau, condemna la repressió policial || Junqueras, Forcadell i altres membres del Govern voten a Barcelona i rodalies amb dificultats\n© Els agents de la Policia Nacional formen un cordó policial al col·legi Ramon Llull i s’emporten una noia.\nL’alcaldessa de Barcelona, Ada Colau, va demanar ahir la dimissió del president del Govern espanyol, Mariano Rajoy, i va condemnar la repressió i la violència utilitzada pels agents de seguretat contra els votants. Dels almenys 844 ferits, aproximadament 300 es trobaven a la regió sanitària de Barcelona. Colau va condemnar la violència contra la ciutadania i va demanar-ne el cessament immediat, “perquè no és acceptable que es llanci contra una població mobilitzada, absolutament pacífica i indefensa”, que surt al carrer per defensar els seus drets i llibertats.\nA la capital catalana es van clausurar almenys quaranta col·legis electorals, segons el balanç de la Policia Nacional i la Guàrdia Civil, tot i que, segons les xifres provisionals ofertes pels Mossos d’Escuadra, serien més. El Govern català els va xifrar en 319, mentre que les forces de seguretat espanyoles van assegurar haver-ne clausurat 92 i els Mossos van acreditar, a les cinc de la tarda, el tancament de 244 punts de votació.\nLa jornada a Barcelona va estar marcada per la forta càrrega policial contra els que anaven a votar i miraven d’impedir que es requisessin les urnes i més material electoral. Un dels punts més calents va ser l’escola Ramon Llull. Allà, un home va ser ferit a l’ull al rebre l’impacte d’una pilota de goma i va haver de ser operat d’urgència a l’Hospital Santa Pau.\nEn canvi, el centre de votació més gran de Catalunya, l’Escola del Treball de Barcelona, va tancar a les vuit del vespre sense cap incident ressenyable. El col·legi va comptar amb disset meses electorals i va estar ocupat des de divendres. En cap moment hi van aparèixer les forces de seguretat i, una vegada tancat, la gent va sortir victorejant: “Hem votat.”\nLa jornada electoral no va ser fàcil tampoc per als membres del Govern de la Generalitat que havien de votar a Barcelona o rodalies. El vicepresident, Oriol Junqueras, va haver de votar a Sant Vicenç dels Horts, a l’escola La Guàrdia, ja que no va poder fer-ho al col·legi que tenia assignat, al carrer Mestre Ramon Camps, precintat amb silicona.\nLa presidenta del Parlament, Carme Forcadell, va aconseguir dipositar el seu vot a l’urna al tercer intent a Sabadell. La Guàrdia Civil va impedir el vot al col·legi que li corresponia, i la fallada del sistema informàtic li va impedir fer-ho en la segona opció.\nEls consellers de Territori, Josep Rull, i de Cultura, Lluís Puig, van votar a Terrassa; la de Governació, Meritxell Borràs, a l’Hospitalet de Llobregat, i el d’Afers Exteriors, Raül Romeva, a Sant Cugat del Vallès.


Joana Torres: de febrer 2014\nSempre que hi arriba sent un estímul especial, aquell llampec d'estómac que et fa gaudir abans no arribi l'instant, el moment, el plaer...\nElla encén les espelmes, sempre és la primera a arribar, ventila l'habitació, tira les cortines, els llençols són nets, prepara cava i copes...\nEncara recorda la primera trobada, no va ser la millor, la que més va gaudir, era tant el desig acumulat, era tant de temps de mirades, picades d'ull, somriures, desig amagat i gaire bé prohibit, que va fer que el primer cop tot fos molt ràpid, molt intens, cert, però tant explosiu...\nEntra a la dutxa, li agrada esperar-lo amb una camisa lleugera, avís del plaer que l'espera, però sense mostrar-ho tot. Posa cremes i olis perfumats al seu cos, nota la sensibilitat de la seva pell que espera, també impacient, les carícies properes.\nEll arriba i somriu, la veu allà, preparada, amatent, envoltada d'olors i espelmes, de sensualitat.\nComparteixen ja fa un temps aquesta història, cert, és una història amagada, incerta, però cada cop la gaudeixen més, cada vegada estan més segurs de què fan, de com ho fan. Coneixen els llocs on han de tocar, on el plaer és infinit, on perden l'alè, el desig prohibit sempre ha estat el millor.\nDesprés del primer petó esclata la bogeria, les boques excitades, les carícies segures i delicioses, el plaer...\nDesprés l'estona de conversa, de posar al dia les seves vides, de compartir amistat, tendresa...\nI cada un torna a la seva vida, a la seva feina, a la seva família.... I esperar impacients la pròxima trobada, mai saben com ni quan, però saben segur que serà.\nI mentre s'estimen, sovint, escolten aquest relat escrit per ella ja fa un temps....\nÉs el que tenen i és més, volen ser amants sempre. Mai hauríem de perdre aquesta condició. És la millor...\nPublicat per Joana a 07:30 3 comentaris:\nel collar dels dies\nVolia que l'entrada número 1100 del meu blog fos un xic especial. Són 8 anys de treure el nas per aquí, de somriure, de plorar, de manifestar les meves opinions i sentiments, agradin o no, a l'aire, explicar, comentar... viure!\nPoques coses m'emocionen més que la poesia. Potser el somriure dels meus fills i néts...\nPublicat per Joana a 17:57 4 comentaris:\nLa teva mare, també el teu pare, la teva amiga, confident, companya de pis, la que sovint rondina per l'ordre no imperant de la teva habitació...\nPerò també, la que t'estima molt i pateix pel teu futur, per aquest món tan gran que s'obre davant teu, per la teva majoria d'edat a tocar dels dits, també la que discuteix més amb tu, és el que te jugar tots els papers de l'auca... Però la veritat és que junts ens ho passem molt bé, sigui cuinant, plantant pèsols, passejant per Austràlia, Ribes de Fresser, Núria, Bilbao...\nEts i seràs el meu petit, ja se, em passes més d'un pam, però vares arribar quan ja no pensava que fos possible i ets el darrer que viu amb mi....\nAvui, Martí, fa 17 anys, et varen posar sobre el meu pit i vaig plorar molt, el camí havia estat llarg, dolorós o complicat, però havies nascut!, petit i arrupit entre els meus pits jo ja sabia com d'estupend series.\nLa prova, ets tu mateix.\nT'estimo, això, ho has de tenir ben present!\nPublicat per Joana a 13:21 7 comentaris:\nAhir vaig tenir un dia en tres colors clars i definits, negre, taronja fort i lila claret. És a dir, va començar fatal i va acabar de manera estupenda. Em dono per satisfeta.\nLa part negre, va durar una hora més o menys, mai, MAI, he entés que no es respectin les regles de joc. Si inicies un procés i n'ets part, has de jugar net, si no, no hi juguis i parla clar. Però fer veure que sí, perquè després sigui que no... és indecent.\nJo vaig demanar que les regles es complissin, i vaig sortir escridassada. Jo també vaig cridar, és clar, però la mala educació no la vaig perdre la primera.\nTotal, no va servir de res, han jugat el seu joc hi han guanyat, a la seva manera, que mai serà la meva.\nVaig mantenir una, no, dues, converses que em varen ajudar, em vaig poder desfogar, això sí, avui, en aquest aspecte estic més que desanimada, decebuda és poc.\nEn acabar aquesta hora intensa vaig decidir que donat que en Martí era fora amb l'esplai marxava a Barcelona a fer un volt, em calia vida, colors, sorolls, el que fos per animar el meu pobre esperit, tan decebut...\nEl temporal de mar, camí de Barcelona ja em va espavilar, m'agraden les ones grans, entre això i la música del meu ipod vaig relaxar una mica l'ànima.\nBarcelona, com sempre, era ple de gent, de colors, de músiques... vaig anar a comprar espelmes a una cereria que m'havien recomanat, el nucli antic, darrere la Catedral era un espectacle.\nVaig coincidir amb la manifestació de les dones feministes i em va cridar molt l'atenció que unes 250 dones tranquil·les i ordenades, fossin seguides de 7 cotxes dels mossos carregats fins a les orelles d'antiavalots.... trist.\nDesprés d'una fugaç visita al FNAC, tren, més música, més onades i cap a casa.\nVaig arribar cansada però per fi, relaxada. Les espelmes fan una olor espectacular!\nDesprés el correu d'una amiga, testimoni del procés negre del matí em va acabar de calmar, ni que ja havia recuperat la calma, segons què i qui, no s'ho valen.\nI vaig acabar el meu dissabte amb aquest bombonet a coll... ja em direu si no va ser profitós!\nPublicat per Joana a 09:44 4 comentaris:\nNo hi ha cap dubte del desencís general en molts aspectes. Massa aspectes.\nDins de tanta decepció intento cercar gent amb il·lusions, amb ganes, gent que no decaigui a la primera, ni la segona, tercera...\nIntento cercar aquella idea primigènia de profunditat i emoció, aquell punt on la gent digui "ho fem" i tiri endavant, per més entrebancs que ens posin, mantenir la força i la il·lusió, mantenir el compromís, les ganes...\nCosta, no diré que no. És difícil, no ho posen fàcil i sovint ens sentim desanimats i desanimades, sense ganes.\nPerò què ha de prevaldre?, davant de tot.... la força de les bases, del que aguanta qualsevol entitat.\nPerò és clar, si marxem, qui fa el canvi?, qui lluita per moure rocs?, qui?, si sols queden els que en massa fan paquet?\nQui diu que sobra ningú?, en fen falta molts més, per estirar, per empènyer, per aportar...\nI tot això?, perquè dissabte dia 8 hi ha primàries per escollir cap de llista per les europees d'aquest any i jo... que gairebé mai ja em mullo, aquest cop ho faig, ni que sigui per pensar diferent d'ells...\nElls han donat suport al "oficial", jo li dono a ella. No la vaig poder escoltar quan va venir, no hi era, però la segueixo i cada dia m'agrada més el què diu i com ho diu.\nEliana Camps, dona, preparada, feminista, amb ganes i sobretot, amb il·lusió!.\nSi no, qui hauria pensat que aconseguís els avals necessaris?, gaire bé ningú confiava i aquí la teniu!\nSi sou militants, simpatitzants, no deixeu passar la ocasió d'anar a votar a la seu més propera.\nEns cal la força i la il·lusió, les ganes, l'empenta.... això, no ens ho poden treure! Hem de promoure els canvis i defensar el que pensem!\nI és que marxar, i deixar de participar, és no ser valent. Cal ser-hi, per més que els ofengui l'opinió discrepant....\nJo segueixo amb el puny i la rosa. I tu?


El Real Madrid guanya el Torneig Nacional de bàsquet del Genovés | L'Informador\nPublicat a 27 de juny de 2016 el 7:30. Escrit per Juan Antonio Cloquell\nEl Joventut aconsegueix el tercer lloc al guanyar-li al Cornellà\nEls equips participants del València Bàsquet, Real Madrid, CB Cornellà, Joventut de Badalona, CB Marcelina Benifaió i C.B.Genovés ens han ofert un meravellós espectacle de bàsquet aleví ,durant el darrer cap de setmana alGenovés.\nAquest any, l’assistència de públic a la final i al llarg de tot el cap de setmana ha estat de les més nombroses de totes les edicions anteriors, amb un Pavelló d’Esports ple de gom a gom i que confirmava el que s’esperava després d’interés que havia despertat el cartell d’equips d’aquesta catorzena edició. Açò demostra l’ alt nivell de joc, espectacularitat i prestigi que ha aconseguit el Torneig Aleví del Genovés.\nCal destacar el bon paper realitzat pel C.B. Genovés que ha estat un molt digne competidor, malgrat les diferències existents. “Gràcies xavals per l’esforç i la dedicació”, foren les paraules de l’entrenador local Salva Soler en finalitzar el Torneig. També, des del club es destacava la tasca realitzada per este entrenador, no tan sols en el torneig, sinó al llarg de tota la temporada, aconseguint un nivell de joc que li ha permés competir amb els millors equips de la Comunitat Valenciana.\nLa final entre el Real Madrid i El València Bàsquet , va ser una autèntica lliçó de bàsquet en categories de formació. Després d’haver guanyat en els dos partits del dia anterior, tots dos es presentaven el diumenge per viure una final inèdita en el torneig mini del Genovés. El partit va començar amb alguna diferència per al Real Madrid, però poc a poc els jugadors del València anaven agafant confiança i igualaven el marcador, inclús en alguns moments del partit es col·locaven algun punt per davant. A partir d’ací partit molt igualat, amb molt de ritme i intercanvi de cistelles que li donava a la final una espectacularitat digna dels equips que estaven disputant-la. A les acaballes del partit el Madrid va agafar una diferència que va saber mantindré fins el final i dotar, d’aquesta manera, el títol de campió al Real Madrid Baloncesto, que aconseguia ser guanyador del torneig mini del Genovés per primera vegada en la història d’aquest torneig per un marcador de 67 a 42.\nMalgrat la victòria del Real Madrid, el València BC va ser un digne finalista.\nÉs tot un luxe veure jugar a xavals de 12 anys amb eixes qualitats i nivell de joc. De segur que que en el futur els veurem competint, a molts d’ells, en equips ACB i d’Europa , com tantes altres promeses que han passat pel Torneig i hui ja són realitats als Clubs capdavanters d’ACB, Noms com: Claver, P.Aguilar, Rabaseda, P.Tomàs, J.Franch, Jorge Sanz, Juanin Llorente, N.Llovet, Q. Colom, A. Ventura,G. Vives J.Creus Radovan Kouril, A. Abalde, Larry Abbia, D. Sabonis… i d’altres en Lliga LEB.\nPrèviament es va disputar el partit pel tercer i quart lloc que va enfrontar al Joventut i al C.B: Cornellà en un marcador a favor dels catalans per 80-68 i el 5é i 6é lloc que el jugaren el CB Genovés i el CB Marcelina Benifaió, amb victòria per a l’equip entrenat per Toni Canyadas\nLa classificació final fou la següent : 1r- Real Madrid Baloncesto\n2n- València B.C.\n3r- Joventut de Badalona 4t-C.B. Cornellà\n5é- C.B. Marcelina Benifaió 6é- C.B. Genovés\nEl trofeu al jugador més valuós del Torneig fou per al jugador del Real Madrid, Juan Núñez i la millor jugadora per a Aina Ferri del C.B. Genovés.\nLa direcció del Club ens ha manifestat que “des del Club Bàsquet Genovés volem donar les gràcies als equips participants i als seus Tècnics, així com també als membres col·laboradors, que sense ells NO seria possible la realització del Torneig: Ajuntament del Genovés, Patrocinadors i Sponsors ,als àrbitres i jutges de taula, al “speaker” Pasqual, al càmera del Club, als reporters gràfics, als conductors dels vehicles, als pares, i com no ,a la gent de la col·labora a fer gran aquest Club. Ens acomiadem fins el proper any i els esperem en el XIVé Torneig Nacional de Cadet de Bàsquet del mes de Febrer”.


Per què aquest web? - Joguines en català\nPerquè a través del joc els infants es relacionen i coneixen tot allò que els envolta. En el joc la llengua és el vehicle que ens porta a conèixer el medi social del país on vivim. És per això que també pensem que hi ha d’haver més jocs vinculats al nostre àmbit lingüístic i que ens ensenyin les nostres tradicions, la geografia, el medi natural, etc.\nPerò, des d’un punt de vista educatiu, considerem tan important la llengua en què es desenvolupa el joc com els valors i coneixements que s’hi transmeten. Per això creiem que el fet de poder jugar en català és una eina d’acollida per als nouvinguts.\nTot i que en els darrers anys el mercat del joc en català ha millorat, encara es fa difícil de trobar en la nostra llengua instruccions de jocs de sobretaula o joguines i videojocs que l’incloguin, entre d’altres.\nPer tot plegat la comissió treballa per a aconseguir millorar aquest sector.


Fer-se present - The Bright Path Ishayas\nAbans d’aprendre a ascendir, gairebé mai estava present. Solia tornar al passat, jutjant i analitzant coses que havia fet. O anava cap al futur, projectant les meves idees sobre el que volia que passés.\nEra com si tingués un control remot a la mà i l’utilitzés constantment per aturar la pel·lícula de la meva vida i desplaçar-me cap endavant i cap enrere.\nNo m'adonava de quanta dependència tenia dels meus pensaments. Ni tampoc de la quantitat d’estrès que em causava a mi mateix, o de quant n'era, d'autoviolent.\nSempre estava preocupat i indecís. Pensava molt en cada pas que feia a la meva vida, a més a més d'inventar-me històries sobre tot el que podia arribar a passar. Sempre tenia por de repetir el passat.\nProfundament, volia aturar el patiment. Volia pau -pau constant. Però no sabia on buscar. Vaig llegir molts llibres i tot el que deien em ressonava, vaig practicar alguns tipus de meditació. Però sabia que un llibre no m’il·luminaria i que jo no m’il·luminaria a mi mateix. Necessitava un ensenyament veraç i un mestre que em guiés i m'ajudés a assolir el meu propòsit.\n"La vida ara és més fluïda i senzilla"\nTan bon punt vaig decidir trobar aquest tipus d'ensenyament, va aparèixer l’Ascensió: vaig començar a experimentar la pau que buscava. Vaig començar a estar més present, més viu. Vaig començar a descobrir coses que no havia vist abans.\nLa primera setmana després d'aprendre, anava caminant pel carrer principal de la meva ciutat amb un amic. Vaig veure un gran rètol: un que no havia vist mai, el meu amic em va dir que feia anys que hi era!\nEstar més present també em va portar a tenir més discerniment i claredat. Podia prendre decisions sense mirar enrere. Vaig començar a prendre'm la vida amb menys seriositat i a deixar de jutjar-me.\nEm vaig adonar que era el responsable de totes les meves accions. No era una víctima. Tot el que m'havia passat a la vida, independentment de com ho percebés la meva ment, només succeïa per a que deixés anar i ser per a que sigués lliure.\nLa vida ara és més fluida i senzilla. Encara se'm presenten reptes, però els experimento de manera diferent.\nQuan torno a caure en el passat o em projecto cap al futur es fa evident. Tan bon punt veig que està passant, puc triar tornar. La pau i l’acceptació prevalen a través de la meva vida.\nHe vist que la pau és una tria que puc fer en qualsevol moment. I res ni ningú em pot pendre aquesta tria.\nL'Osvel és d'Artemisa, Cuba. Va aprender a ascendir el 2009. Troba que l'Ascensió és exactament el que necessitava: Un ensenyament real i senzill.


Mesures de restauració ambiental dICL a les mines de Súria i Sallent | Fulls d'Enginyeria\nMesures de restauració ambiental dICL a les mines de Súria i Sallent\nPer Redacció, 04 març, 2019\nL’activitat d’ICL Iberia Súria&Sallent es remunta al descobriment de la potassa al municipi de Súria l’any 1912. Durant un segle, diferents iniciatives empresarials públiques i privades han explotat l’anomenada Conca Potàssica Catalana. Davant de les inquietuds suscitades al voltant de l’impacte ambiental de la seva activitat, el 2011 l’empresa aprova l’inici del desenvolupament del Pla estratègic Phoenix, que preveu el desenvolupament industrial de la conca minera del Bages, per fer sostenible (ambientalment, socialment i econòmicament) la mineria potàssica i evitar que situacions conjunturals o estructurals puguin portar a un fi nal inesperat. El 2014, es concreten les inversions del pla estratègic i ICL unifi ca les marques de totes les empreses del grup. El 2017, s’inicia un període transitori per al tancament ordenat del centre de Sallent i l’inici d’un camí cap a la mineria sostenible.\nEn el Pla Director que s’aplica a les instal·lacions de Súria i de Sallent s’inclouen mesures de restauració ambiental que es poden diferenciar en dos blocs. Un primer de mesures correctives i un segon paquet de mesures de seguiment i control necessaris per conèixer l’estat i l’evolució del medi i determinar l’eficàcia de les mesures de correcció.\nLa gestió de l’aigua en els dipòsits salins gestionats per ICL implica la utilització combinada de mesures correctives tant de caràcter general, com metodologies correctives d’àmbit específic. Com a primera mesura correctiva de caràcter general, es disposa de dues xarxes de canals perimetrals per a cada dipòsit. Les xarxes estan formades per un canal extern excavat en el terreny natural, amb l’objectiu d’evitar l’entrada d’aigua dolça de l’entorn cap als dipòsits, i una xarxa interna de canals de làmina PEAD i/o formigó, per tal de recol·lectar totes les aigües salines que circulen pel nivell més superficial del dipòsit. Per captar les aigües que circulen a la base del dipòsit, es disposa, a més, d’un sistema de drenatge intern, que va ser instal·lat a l’inici dels dipòsits. A més, en les noves zones d’aportació es realitza una impermeabilització de la base que assegura, en tot moment, l’estabilitat i el drenatge per captar totalment les aigües salines generades.\nCom a mesures de caràcter específic, s’ha aplicat primer un adequat programa de recerca per al disseny de pous, rases-drenatge i drenatges californians en aquells punts on s’ha detectat que hi ha risc que les aigües salines entrin en contacte amb el medi hídric local. Un cop dissenyades i construïdes les mesures de caràcter específic, les aigües salines captades, juntament amb les obtingudes a partir de les mesures de caràcter general, són caracteritzades des del punt de vista hidroquímic i comptabilitzades amb comptadors volumètrics. S’envien a la planta de processament de la potassa, on poden ser aprofitades en part per al procés industrial. La resta s’envia al mar Mediterrani a través d’un col·lector de salmorres. El col·lector és una infraestructura pública de 128 quilòmetres de longitud que discorre per diferents municipis, on els usuaris paguen en concepte d’amortització, manteniment i ús. El col·lector es va posar en funcionament a principis dels 90 amb l’objectiu d’evitar l’abocament de les plantes de tractament, mines i dipòsits salins, a la llera dels rius Llobregat i Cardener i, per tant, evitar l’afecció al medi hídric. L’aigua que envia ICL al col·lector representa un 15% del volum total circulant i suposa per a l’organització un cost aproximat de 1,2 milions d’euros a l’any. L’efluent d’ICL que va al col·lector es barreja i dilueix amb l’efluent de diferents plantes de potabilització i depuradores d’aigües residuals abans de ser abocada al mar a través d’un emissari submarí.\nArticle publicat al web d’ICL Iberia.


La fi de la literatura tal i com la coneixem | Des de Sants\nAra fa dues setmanes em va arribar dels EUA el meu ereader. Dos elements van motivar que finalment fes el pas. Primer, les millores tecnològiques introduïdes en els dispositius electrònics (permeten emmagatzemar llibres, cançons, articles i documents en pdf) però també permeten subratllar, marcar pàgines i prendre nortes. Segon, un passeig per la xarxa va deixar-me veure que no només podia trobar manuals d’economia islàmica (que òbviament no anava ni a comprar ni a imprimir) sinó que podia baixar-los en pdf al meu ordinador.\nPerò compte, darrere d’aquests texts van venir les Històries de Roma, de l’Edat Mitjana i de Grècia, d’Indro Montanelli, en edició del 2005. Com hi han arribat, perfectament maquetades i escanejades? I darrera van baixar textos de l’admirat Stefan Zweig: Partida de Ajedrez, Magallanes, Castellio contra Calvino, Fouché… I encara van venir llibres de Wilde, Shakespeare o Conan Doyle. Ho vaig tenir clar, a la Xarxa, a tres clics de distància ja es pot trobar tot, descarregar-ho tot, tenir-ho tot. I després vaig trobar pàgines pirates: Vargas Llosa, García Márquez, Coetzee… Tot és tot.\nI com aquell noi agosarat i golafre que entra en una pastisseria i li diuen agafa el que vulguis, vaig veure que no podia ser bo tot aquell excès. I vaig començar a buidar de llibres del meu ereder. Me n’he quedat amb uns quants: Paulina Buxareu de Sagarra (sí), El Mercader de Venècia en català, 2666 de Bolaño, Pedro Paramo, La Divina Comèdia en castellà i alguna cosa de Wilde en anglès.\nLa revolució digital que vam veure nàixer transforma el món. Nous habits culturals acaben amb els diaris; nous patrons de consum acaben amb la indústria discogràfica tal i com la coneixem. Aviat arribarà el dia que el cop per a la indústria del llibre serà definitiu. I amb ell les llibreries, i les distribuïdores i els autors passaran a ser una altra cosa i viure d’una altra manera. La democràcia electrònica implica la desaparició del món d’ahir. El temps passa com un huracà i no me’n sé avenir.\nFiled under: lectures, llibres | Tagged: ebooks |\n« “Pálido criminal” (orig. 1990) “El fantasma de Canterville” (orig. 1887) »\nnafra cendrers, on 4 Agost, 2009 at 18:52 said:\nDoncs si, sembla que aquest cop si que es farà realitat la tan anunciada, de fa més d’una dècada, revolució digital. Ara, sempre he trobat curiós això de que els ebook es poden anotar i subratllar: i els libres en paper no? els meus estan plens de gargots 😉\nTot canvia, i això és bo; durant tot aquest temps la indústria “cultural” ha intentat retrassar el moment, fins que s’han vist desbordats per la corrent iniciada amb el copyleft. Ara només queda esperar a que canviin de negoci d’una vegada i la cultura pugui ser lliure.\nQui erà el maco que es comprarà un bestseller en paper a 20€ d’aqui ados anys?\nEm sembla fascinant viure aquests canvis que no sabem on ens duran.\nDav, on 4 Agost, 2009 at 18:58 said:\nFascinants però també inquietants… Desapareix el paper, desapareixen els canals de distribució tradicionals, disminueixen les fonts d’autoritat… tot més segmentat, esquarerat, dividit…\nEm sembla que m’estic fent (massa) gran…\nRufus, on 9 Agost, 2009 at 15:41 said:\nTambé té la seva part bona, a menys paper més abres a la terra.\ni ja son virgeries aquets aparells.\nDav, on 14 Agost, 2009 at 12:54 said:\nI tant i tant… T’ho puc dir ara que porto ja unes 500 pàgines llegides en aquest format…\nmembrillu, on 3 Novembre, 2009 at 09:42 said:\nEstic d’acord amb la idea de l’excés. Quan em va arribar el meu vaig començar a carregar-lo de llibres i ara, cada vegada que n’acabo un i he de començar-ne un altre, és un estrés escollir! No un estrés gran, tant de bo tots els estresos fossin així, però estrés al capdevall.\nAra, s’hi llegeix de nassos.\nDav, on 3 Novembre, 2009 at 18:02 said:\nTotalment d’acord, Membri.


Barcelona Mola – Altre lloc Blogs.uab.cat\n27 desembre 2014 @ 8am\nCom trobar psicòleg a Barcelona i no morir en l’intent?\nBuscar psicòlegs a internet\nposa psicologo Barcelona\nal·lucina amb tot el que t’apareix!\nSi ja tenies problemes d’ansietat abans de buscar psicòleg, mentre l’estiguis buscant, tingues per segur que aquests poden augmentar. Jo vaig començar tal i com ho acabo de descriure. Després d’una ruptura de parella vaig passar un període de depressió, i vaig decidir buscar ajuda, però com que hi ha tants tipus de teràpies i terapeutes diferents, no sabia què fer. Finalment una amiga que estava estudiant psicologia em va donar una sèrie d’orientacions i vaig acabar trobant un centre. Com que penso que el resultat ha estat molt bo, més que recomanar-vos la meva psicòloga en sí, us explico el que crec que heu de saber per triar psicòleg:\nCorrents de psicologia\n–Cognitiu conductual: estan obsessionats amb el mètode científic i les proves i mètodes molt procedimentats. Canvien els hàbits dolents per uns que funcionen. Segueixen uns protocols molt estrictes.\n–Psicoanàlisi: Sembla que ha evolucionat molt des de Freud. Diuen que pels nens no s’ha inventat res millor, però pel que fa als adults, hi ha qui diu que una teràpia pot durar tota la vida, i hi ha qui diu que no hi ha res millor per aprofundir amb l’autoconeixement. Pel que es veu, no es porten massa bé amb els cognitius conductuals.\n–Teràpia sistèmica: diuen que el problema té a veure no només amb la persona sinó amb el seu entorn. Acostumen a convidar tota la família a teràpia. Els puristes fan teràpia amb un munt de terapeutes alhora… Pel que he vist després, hi ha terapeutes sistèmics que fan teràpia sols, i fins i tot individual.\n–Teràpia breu estratègica: ataquen el problema principal en poques sessions amb exercicis una mica trencadors. La psicòloga que vaig triar acostuma a utilitzar aquest mètode i la veritat és que és molt molt molt sorprenent. És increïble el que s’aconsegueix en 4 sessions. La meva amiga em va explicar que algun pacient que portava 4 anys al psicoanalista, va provar això i en 5 sessions havia aconsguit més que en 4 anys!\n–Teràpia integradora: totes les corrents diuen que la seva és la millor, i que la resta no val res. Aquesta corrent diu: agafaré el millor de cada corrent i en faré una de nova. Sembla lògic, no? La terapeuta que vaig triar, utilitzava aquest mètode, i segons el pacient, problema i el cas tirava d’una corrent o una altra.\n–Psiquiatria: sembla que la psiquiatria és complementaria a la psicologia, però que es basa a donar pastilles i medicaments. Suposo que en alguns casos, “el temps ho cura tot”, però en la majoria, si no hi ha tractament psicològic, només fa que empitjorar.\nDesprés sembla que també hi ha psicòlegs segons el problema: de parella, de familia, forenses, infantil, individual, …O per problemàtica: ansietat, depressió, autoestima, adicions, anorèxia, bulímia, trastorns de personalitat, fòbies, insomni, estrés, hiperactivitat … Penso que a l’hora de triar, val la pena mirar si el psicòleg té algun màster o postgrau o formació d’allò que vols que et tracti.\nEn qualsevol cas, més enllà de buscar un bon psicòleg, el que he après és que la motivació de la mateixa persona influeix molt en que la teràpia funcioni o no.\nÉs complicat trobar el preu de les sessions en la mateixa web de qualsevol dels psicòlegs que miris. Entre els que vaig consultar, em van donar tarifes entre 50 i 150€ per sessió. Pel que m’han comentat, fa uns anys, el Col·legi de psicòlegs recomanava fer 60€ per sessió.\nEl meu consell: informa’t bé, consulta les opinions i comentaris, tria i remena, i no et quedis amb el primer que trobis! Segurament no existeix “el millor psicòleg”, sinó que existeix el més adequat pel teu cas. De fet, el més important és que t’inspiri confiança.\nEl psicòleg que vaig triar jo:\nJo vaig decidir-me per un centre de Sant Andreu, el trobareu aquí\n6 desembre 2014 @ 6pm\nSecrets de Barcelona: El Cafè del Museu Frederic Marés\nUn oasi de tranquilitat\nPodríem dir que el cafè del Museu Frederic Marés és un oasi de tranquilitat enmig del bullici del centre de la ciutat.\nVaig descobrir aquest lloc un dia passejant pels voltants de la catedral. El volum de turistes era insuportable, i en un moment d’ inspiració vaig veure una porta oberta i un pati molt bonic on havia entrat una parella tot decidida. Els vaig seguir i el cafè m’esperava allà, amb aire d’invitació. Vaig recordar aquell fragment de Harry Potter on es parla d’una habitació que apareix de tant en tant a l’escola de màgia, i conté tot allò que el que l’ha invocat necessita. En aquest cas és molt senzill: un lloc on descansar del rebombori del centre i fer una parada.\nSon molt pocs els qui el coneixen, i la veritat és que en part, resulta una sort.\nUs convido a buscar-lo. Segur que us agradarà. Ja m’ho explicareu.\n22 novembre 2014 @ 7pm\nUns pilars que semblen potes d’Elefant capten l’atenció del vianant distret. En alçar precipitadament la vista, hom descobreix un teulat que desmenteix l’hipòtesi: talment sembla l’espinada d’un drac. Més avall, una façana inusual és el suport d’uns balcons corbats, semblants als nius d’ocells. Pots buscar durant molta dstona,però no trobaràs cantons punxeguts enlloc.\nDe dins, la casa Batlló és, si cap, encara més espectacular. Gaudí, en les ultimes etapes, va fer un treball excepcional amb aquesta casa per donar la impressió de magnitud en un espai molt reduit. No us desvetllaré més detalls, perquè és millor que els descobriu vosaltres mateixos.\nSigueu barcelonins o no, la visita a la Casa Batlló no us deixarà indiferents!\n29 juny 2014 @ 9am\nEls millors restaurants-qualitat preu\nDurant el temps que porto a Barcelona, m’he adonat que hi ha alguns restaurants que m’encanten.\nLa Esquinica (prop de la parada de Virrei Amat): és un restaurant de tapes aragonès que sempre està ple a petar. Per sort van a tota pastilla servint, i van quedant lliures les taules. Les braves son les millors que he menjat mai, i el preu està molt bé per la qualitat del que menges (aprox 12-15€)\nLa Paradeta: n’hi ha vàries! No és massa íntim que diguem, és més aviat semblant a una peixeteria, on tu tries el peix que vols que et cuinin i t’el fan al moment. Tampoc hi ha cambrers, tu reculls el menjar quan criden el teu número. És bo i molt barat (per dir alguna cosa els musclos van a 4€/kg).\nLa Formatgeria (c/ d’en cortines núm 13). Aquí és bo anar uns quants i reservar prèviament. Tenen fondues molt bones, jo us recomano la blava i la de tòfona. Si sou 5, demaneu dues fondues per 2 i quedareu tips igualment. Aquest carrer tant dificil de trobar, està molt aprop de Arc de Triomf… Tireu de google maps!!\nEl Tomás: el lloc amb les millors braves de Barcelona no podia faltar!\nEl Fisshhh! al born, c/comercial, és molt car però molt bo. Fan sushi, i com que tenen parada al mercat, el peix és molt fresc. No espereu un xef japonès, perquè son catalans però ho fan molt bé…!\nI això és tot..! Quins llocs em recomaneu vosaltres?\n28 juny 2014 @ 6pm\nEi!! Que estreno blog!!\nI això és la primera entrada!\nLa veritat és que no tinc ni idea de com va això, però fa temps que tinc ganes d’escriure les meves reflexions com a estudiant, de coses que he descobert d’aquesta gran ciutat, i curiositats que trobo per internet… Les meves amigues sempre m’ho diuen: fes-te un blog ja!!\nI ara ja està fet!


La Caminada per la Llibertat uneix la Torre del Bisbe amb Elna\n19-07-2020 | 13:07hs\nEls batlles de les dues localitats nord-catalanes s’han adherit al manifest en defensa de les llibertats i els drets fonamentals de Catalunya\nDesenes de persones han participat aquest diumenge a una nova Caminada per la Llibertat, activitat impulsada pel Comitè de Solidaritat Catalana. En concret, la ruta d’avui, d’uns quatre quilòmetres aproximadament, ha unit les localitats de la Torre del Bisbe i Elna, els alcaldes de les quals s’han afegit al manifest dels batlles nord-catalans en defensa de les llibertats i els drets fonamentals a Catalunya: François Bonneau en el cas de la Torre del Bisbe i Nicolas Garcia pel que fa a Elna. Es dona la circumstància que els dos batlles són recents en el càrrec, tenint en compte que hi van arribar a conseqüència de les recents eleccions municipals franceses.\nLa sortida ha tingut lloc a les nou del matí des de la Casa de la Vila de la Torre del Bisbe, on Bonneau s’ha adherit al manifest. Poc després, al voltant de dos quarts de deu del matí, els caminants han iniciat el camí cap a Elna, on han arribat al voltant d’un quart d’onze. Allà, Garcia ha rebut l’expedició i seguidament ha signat el manifest. Paral·lelament, també s’ha parlat de la situació política que es viu a Catalunya.\nCom ja és habitual en les celebracions de les Caminades per la Llibertat, el recorregut ha estat pensat perquè pugui ser adaptable a tothom. En aquest sentit, l’itinerari ha estat curt i sense desnivell, però tot i això els participants han hagut de portar un bon calçat i aigua per poder-la realitzar sense impediments.\nLes ‘55 urnes per la llibertat’, en stand-by\nD’altra banda, està previst que l’exposició itinerant ‘55 urnes per la llibertat’ arribi el pròxim 5 de setembre a la Catalunya del Nord, amb Sant Cebrià de Rosselló com a possible destí. En aquests moments, la mostra es troba confinada a l’Institut d’Estudis Ilerdencs de Lleida a causa del brot de Covid-19 que afecta el Segrià. L’evolució de la situació sanitària dictaminarà l’arribada de l’exposició a territori nord-català.


UMH - ESTATS COMPTABLES\nNosaltres: ESTATS COMPTABLES\nAnalitzar el finançament bàsic de l'empresa. Estudiar els canvis en el patrimoni net de l'empresa.\nTenir capacitat de diagnosticar la situació i resultats de l'empresa, valorant a partir dels registres rellevants d'informació la seva situació i previsible evolució, per a poder prendre decisions econòmic-financeres.\nComprendre les dades comptables i financers publicats per l'empresa objecte d'anàlisi, així com per les principals empreses competidores.\nConèixer les dades i informes de l'entorn econòmic i social en el qual es troba immersa l'empresa\nDeterminar la capacitat de l'empresa per a plantar cara als seus compromisos financers a curt i a llarg termini.\nReconèixer la capacitat que té l'empresa per a generar beneficis en el futur, així com les seves possibilitats d'endeutament. Conèixer els indicadors relacionats amb els beneficis, com els marges, costos, punt mort o el apalancament operatiu. Predir amb antelació quan una empresa va a passar per dificultats financeres.\nDissenyar informes econòmic-financers sobre la situació actual i futura de l'empresa per a qualsevol usuari interessat en la informació empresarial, especialment per als prestadors de fons i els inversors. Subministrar informes sobre una àmplia gamma d'aspectes econòmics i socials de l'empresa que depassen l'àmbit estrictament comptable. Es refereix a informació sobre grups d'interès diferents als prestadors i accionistes, tals com els empleats i el medi ambient. Elaborar informes sobre objectius concrets de l'empresa, com decisions de tipus corporatiu (per exemple, adquisicions d'altres empreses), estratègic o de naturalesa comercial.


Pàgines web | Venda on line | Vídeo màrqueting | Barcelona\nAtenció telefònica: 632 06 59 76\nRecuperació de discos durs\nla legislació LSSI\nRealitzem pàgines web per a qualsevol empresa, negoci o entitat. Dissenys estàtics i dinàmics.\nActualitzem les seves xarxes, així com pàgines web inserint i actualitzant continguts de manera periòdica.\nVídeo Màrqueting disseny 3D\nCreem vídeos promocionals, així com espots publicitaris i vídeo reportatges, per a empreses, productes o serveis.\nOferim els següents serveis per a empreses i organitzacions: Configuració i reparació d'equips, còpies de seguretat, muntatge d'oficines.\nDissenys web corporatius\nTeleassistència on line\nFem servir tecnologia HTML5\nMostres pàgines web usen la tecnoloía HTML 5, podrà visualitzar la seva veure en qualsevol dispositiu, així com qualsevol sistema operatiu.\nVostè podrà editar actualitzar i modificar qualsevol contingut del seu web des de qualsevol lloc amb un ordinador i connexió a internet. Li oferim assistència remota a través de Visor d'equip.\nLa nostra pàgines dinàmiques contenen elements com: reserves on line, multilocalizador en mapes, fòrums, cerques avançades d'articles, compres on line.\nRealitzem manteniments setmanals, mensuals i anuals de la seva plataforma web i xarxes socials així com equips informàtics i xarxes internes.\nAdatación legislació LSSI\nAnàlisi i implantació de mesures correctores per al compliment legal del seu portal web\nUna de les maneres més efectiva d'arribar a milers de persones és amb elements de vídeo a través de les xarxes socials.\nRealitzem espots publicitaris de 30 segons a 1 minut per compartir per xarxes socials, per promocionar: empreses, productes, servicos ... Utilitzem efectes gràfics, veu en off, música lliure de drets d'autor.\nEls vídeo reportatges que vam realitzar duren aproximadament de 5 minuts a 30, utilitzem efectes gràfics, veu en off, música lliure de drets d'autor. format Full HD\nSi la seva empresa organitza un esdeveniment, ens encarreguem de registrar-lo, perquè aquest mateix arribi al major nombre de persones, i la seva empresa es doni a conèixer.\nDisseny 3D i animació\nTreballem amb eines de disseny 3D i animació de logotips, icones, textos, vehicles o qualsevol element que necessiti la seva empresa.\nMerkawebs aposta pel màrqueting digital tant el la promoció de productes serveis i empreses, així com en la venda de productes en plataformes digitals. Disposem d'eines per crear models en 2D i 3D virtuals així com dissenys audiovisuals.\nIntregramos a la seva pàgina web un sistema de seguiment de persones o vehicles a través d'un telèfon amb sistema operatiu Android, els requisits és tenir accés a dades mòbils i disposar de GPS. Les rutes i posicions seran emmagatzemades al seu lloc web i podrà visualitzar les dades a temps real. Ideal per: Paqueteria, agents comercials, flotes de vehicles, participants d'esdeveniments ...\nLi gestionem un pla de còpies de seguretat en disc dur o en el núvol, també recuperem les dades d'unitats d'emmagatzematge avariades, li donem la possibilitat de recuperalos: discs durs, plaques de memòria, unitats Flash, unitats USB ...\nAcord amb Motor Sport Castellar\nGestió de xarxes socials, així com la creació d'vídeso promocionals i fotografia dels seus vehicles en esposició.Motor Sport Castellar\nAcord amb National Nedelanden\nOferim gratuïtament un anàlisi de necessitats financeres per a tots els nostres clients, per la multinacional Nederlanden nacional.\nAcord amb cadena Luzmariel\nGestió de plataforma web i realització de vídeos promocionals per a la firma de moda femenina Luzmariel en les seves 3 botigues ubicades a Barcelona, Mataró i Sabadell.\nAcord amb la Trail Dunes Marató\nRealització de registre, edició i publicació de vídeos a la Trail dunes Marató realitzada al Marroc. Prova esportiva de bicis i runners des 2014.\nEstic d'acord amb la política de privacitat i les condicions d'ús *\nASSISTÈNCIA I CONSULTES\nMerkawebs un producte de: J & C Ecomarket SL\nNota legal / Privacitat / Galetes\nAquest lloc web utilitza galetes per millorar la vostra ..Acceptar Llegir Més


Santa Cecília és la patrona dels músics. Per això nosaltres la celebrem especialment.\nCom cada any, el dimarts més proper a Santa Cecília, els professors de música ens fan un concert perquè a part de veure'ls com a professors també tinguem la oportunitat de veure'ls com a intèrprets. El què més ens va impactar va ser quan les professores de llenguatge musical van interpretar una peça que semblava africana però era d'un compositor americà. Cantaven i feien percussió corporal.\nEl dimecres, en Vicenç Prunés, organista de l'escolania ens va fe3r un concert de piano amb una soprano que acompanya des de fa molt temps, la Maria Dolors Aldea. Van interpretar peces de Brahms, Schubert, Wolf... mentre cantava, ens anaven projectant el text en català perquè ella cantava en altres idiomes.\nEl dijous dia 22, va ser el dia de la festa grossa. Vam començar el dia amb una missa presidida pel P. Manel. Durant la missa, es va representar l'Evangeli. Com que era un dia molt especial vam esmorzar xocolata desfeta i croissants. A continuació, alguns escolans van representar els mítings de cada candidat de la terna. Tot seguit, vam ensenyar els murals que havia fet cada classe i finalment vam anar al poliesportiu a fer la guerra de paperetes i el concurs de recollida. Després vam anar a assaig i després a Salve. Vam anar a dinar i vam votar els escrutadors (els que conten els vots que aconsegueixen els candidats per a bisbetó). El Bisbetó va acabar sent en Benet, el Vicari en Xavier i el Secretari en Ramon.\nDesprés de berenar hi va haver un concert del Liverpool Street Quartet format per un quartet de corda i un clarinet.\nPrimer de tot felicitar al Benet !!Gaudeix molt del teu dia com a Bisbetó, compartint la Festa amb el Xavier i en Ramon,per tots tres,SIGUEU FELIÇOS !! Tingueu present que es una festa ,pero també es responsabilitat i respecte per una molt estimada tradició.\nGracies per compartir tot el munt d'activitats i concerts ,mitjançant el muntatge fotogràfic .\nMols ànims en totes aquestes celebracions que us esperen, Bisbetó i Nadal inclòs. Esperem més notícies fresques. I després .... vacances.\nEns veiem per allà dalt.


Arc’teryx Cerium LT Groc comprar i ofertes a Trekkinn\nDescripció Arc’teryx Cerium LT\nAquesta versàtil caputxa Cerium LT d’Arcteryx és per a tots els que són alpinistes al nucli. El seu disseny minimalista i amb una capa mitja racionalitzada és perfecte per a les condicions seques i fresques. Arc´teryx creu en el mantra que l’ estil amb comoditat és important . Tens previst un viatge a la muntanya? Aleshores, aquesta jaqueta és millor per vèncer aquell clima fred i glaçat.\nConstruït amb un teixit lleuger i compressible de niló Aorta 10 , facilita el seu desgast i el seu desgast. L' aïllament sintètic Coreloft ™ situat estratègicament manté la calor i es fa per a zones propenses a la humitat. El cordó ajustable de les rodetes als costats no només augmenta la comoditat, sinó que millora la forma del cos.\nL’aspecte ajustat d’aquesta jaqueta fa que sigui versàtil, ja que es pot capaçar amb la roba que vulgueu. És la peça de roba ideal que podeu portar, ja que és lleugera i fàcilment embalable . La butxaca de seguretat interna és un avantatge més, ja que té una àmplia capacitat d’emmagatzematge per a tots els vostres articles essencials.\nEficient i versàtil, i proporcionant una calor excepcional pel seu pes, el caputx Cerium LT funciona com una capa mitja o autònoma en condicions fresques i seques. La potència de reompliment 850 de qualitat és resistent i càlida, la closca Arato ™ 10 proporciona una lleugera durabilitat i Down Composite Mapping ™ situa estratègicament l’aïllament sintètic Coreloft ™ en zones propenses a la humitat. La construcció articulada es mou amb el cos i el aïllat StormHood ™ proporciona cobertura sense comprometre el rang de visió.\nAïllament natural d’alta eficiència que es compacta bé i ofereix una excel·lent calor a pes.\nA trekkinn et detallem totes les característiques de Arc’teryx Cerium LT. A la botiga de muntanya, trobaràs diferents talles de Arc’teryx Cerium LT. Et garantim un pagament totalment segur i l’enviament ràpid! I per completar la teva compra descobreix altres productes semblants a Arc’teryx Cerium LT i beneficia’t de les millor ofertes en material de muntanya.\nCaracterístiques Arc’teryx Cerium LT\nSostenibilitat Arc’teryx Cerium LT


Fogó de petroli - La vaca cega\n09-08-2019 (473 lectures) Categoria: Science\nFogó de petroli\nEl fogó de petroli és un fogó que utilitza querosè no pressuritzat que crema mitjançant una metxa circular de cotó teixit (anomenada als EUA: Sockwick) com la que s'utilitza en les estufes de querosè. Produeix 8.700 BTU i té una flama regulable en alçària.\nEls fogons de petroli s'han venut a tot el món, principalment a països principalment de països més pobres amb una potència elèctrica limitada o poc fiable. A l'Espanya del anys 50 es van utilitzar a les llars que simplement volien tenir un mitjà per cuinar que substituís la cuina econòmica y més barat que l’electricitat.\nEl seu funcionament és senzill. Porta una càrrega de querosè d'aproximadament 1 litre (segons la grandària del dipòsit adjunt). En aquest dipòsit hi ha submergit l'extrem d'una metxa que es xopa amb el combustible i l'altre extrem surt a l'exterior a través d'una ranura de secció circular situada a la tapa (generalment amb rosca) que tanca el dipòsit de combustible per la part superior del mateix. Aquesta ranura té una cremallera que s'acciona mitjançant un petita rodeta moletejada que permet pujar o baixar la metxa i així regular la seva part exposada a l'exterior (és a dir: el segment de metxa que permet la combustió) i per tant, d'aquesta manera, adequar la mida de la flama, i conseqüentment la major o menor quantitat de calor generat, evitant la producció de fum. Atès que la metxa es va desgastant, cal anar pujant-la per mitjà d'aquest sistema perquè es mantingui la flama. Lògicament, al cap d'un temps d'ús la metxa s'acaba cremant totalment, sent necessari reemplaçar-la. A més a més té una coberta de metall que protegeix la flama del vent alhora que condueix l'escalfor cap a la part de Dalt on es posen el recipient per cuinar. Per encendre-la, es retira momentàniament aquesta coberta.\nCom qualsevol aparell que funcioni amb petroli pot suposar un perill d’incendi, es recomana seguir algunes precaucions de sentit comú:\nProporcionar una bona ventilació.\nTenir a prop un extintor (no utilitzar mai aigua per apagar un incendi de petroli).\nNo deixar una estufa de foc sense vigilància.\nNo utilitzar fogons de petroli per escalfar la casa\nMantenir els nens lluny dels fogons.\n↑ Anar a : 2,0 2,1 stpaulmercantile.com\n↑ Fuente: Historia de las Lámparas en La Página del Conocimiento y del Saber\nA Wikimedia Commons hi ha contingut multimèdia relatiu a: Fogó de petroli